**ENTER ZAGREB d.o.o., Avenija V. Holjevca 29, Zagreb, OIB: 60299905912, objavljuje Pravila sudjelovanja u Nagradnom natječaju "Ultra Drop Shot"**

**Članak 1.**

Priređivač Nagradnog natječaja je ENTER ZAGREB d.o.o., Avenija V. Holjevca 29, Zagreb, OIB: 60299905912 (dalje u tekstu: Priređivač), a isti će se odvijati u programu radija Enter Zagreb za potrebe promocije radija i sponzora Unilever (dalje u tekstu: Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u Nagradnom natječaju " Ultra Drop Shot " (dalje u tekstu: Natječaj).

**Članak 3.**

Svrha Natječaja je ostvarivanje promidžbenih učinaka za Sponzora i radio Enter Zagreb.

**Članak 4.**

Natječaj se realizira u periodu od ponedjeljka 27. svibnja 2019. godine do petka 14. lipnja 2019. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici društva Enter Zagreb d.o.o., radija Enter Zagreb i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Svaki radni dan od 27. svibnja 2019. do 07. lipnja 2019. godine pozivat ćemo slušatelje da se kroz 6 prilika dnevno jave na Enterov WhatsApp 099 797 99 99 i nastave drop (dio melodije neke od pjesama glazbenika koji se nalaze na popisu izvođača Ultra Europe Festivala) koji pustimo u eteru. Pravo nastavljanja dropa ima osoba koja se prva javila, a slušatelj koji to napravi najbolje po ocjeni stručne komisije Entera, ide u veliko finale. Finalisti se biraju kroz 10 radnih dana tako da na kraju natječaja imamo 10 finalista. Izvedba u finalu ide LIVE.

U zadnjem finalnom tjednu, od 10. lipnja 2019. u 14:00 do 14. lipnja 2019. godine u 14:00, svi finalisti imaju jednaku šansu na [www.enterzagreb.hr](http://www.enterzagreb.hr) skupiti najviše glasova na svoj „refren“ koji će Enter smiksati s pravom pjesmom, a najbolji od najboljih bit će izabran na temelju najvećeg broja glasova slušatelja.

Osoba koja pobijedi osvaja nagradu za sebe i svojih troje prijatelja (članak 8.).

Enter Zagreb zadržava pravo diskvalificirati izvedbe vulgarnog ili na bilo koji drugi način uvredljivog sadržaja ili sadržaja koji je u suprotnosti sa pripadajućim Zakonima RH-a. U prijavi ne smiju biti promovirani proizvodi određenog branda, uz izuzetak branda Entera Zagreb te Sponzora ovog Natječaja.

**Članak 8.**

Ukupni nagradni fond iznosi 15.000,00kn (petnaesttisućakuna), a čini ga VIP tretman za ekipu od četvero ljudi: VIP prijevoz od Zagreba do Splita, smještaj u Hotelu s 5\*\*\*\*\*, VIP ulaznica za tri dana Ultre i džeparac od 1.000 kn po osobi + poklon paketi klijenta u limuzini. Džeparac od 1.000,00kn po osobi sastoji se od potrošačke kartice u vrijednosti 1.000,00kn koja nije zamjenjiva za novac.

**Članak 09.**

Regularnost provođenja Natječaja provodi tročlana komisija Entera Zagreb.

Tročlanu komisiju čine:

1. Dario Antunović (Enter Zagreb)

2. Marko Bijelić (Enter Zagreb)

3. Ksenija Schmidtbauer (All Market Media).

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju finalistu.

**Članak 10.**

Nagradu dobitnik podiže uz predočenje zakonski valjanog identifikacijskog dokumenta. Preuzimanje finalne nagrada bit će organizirano po isteku Natječaja, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača i sponzora Natječaja prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja. Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 11.**

Svojim sudjelovanjem u Natječaju i slanjem svoje izvedbe , sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te  daju svoju privolu da se njihovi prikupljeni  osnovni osobni podaci mogu obrađivati od strana Voditelja obrade ( Enter Zagreb d.o.o., Zagreb, Av. V. Holjevca 29, 01 66 90 601 ) sukladno ovom Pravilniku i sa sljedećom svrhom:

* Identifikacija  sudionika Natječaja  pri dodjeli nagrade
* Objava i korištenje tonskih zapisa sudionika Natječaja u programu radija Enter Zagreb sa svrhom promocije i realizacije Natječaja
* Objava i korištenje tonskih zapisa na društvenim mrežama i web stranici Enter Zagreb sa svrhom promocije i realizacije Natječaja
* Prosljeđivanja dijela prikupljenih identifikacijskih osobnih podataka dobitnika trećoj strani (Sponzoru sa svrhom realizacije nagrade)

Pravna osnova obrade je privola ispitanika, a kategorije osobnih podataka koje se prikupljaju su:

Sudionici natječaja :  ime, prezime, broj mobitela, tonski zapis

Dobitnik natječaja: ime, prezime, broj mobitela, adresa, e-mail adresa, OIB, tonski zapis

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi, kao i naknadno tri mjeseca  nakon realizacije Natječaja ukoliko je tako propisano Pravilnikom i nakon toga će biti obrisani.

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <https://enterzagreb.hr/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti ( <https://enterzagreb.hr/gdpr/>) upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  [sluzbenik@mediatower.hr](mailto:sluzbenik@mediatower.hr) a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na nagradnu igru Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 12.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 13.**

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 14.**

Ovaj Pravilnik stupa na snagu danom objave na web stranici [www.enterzagreb](http://www.enterzagreb/).hr a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 06.05.2019.

ENTER ZAGREB d.o.o.

Dario Antunović